b'\n_START_ARTICLE_\nTaoismo\n_START_PARAGRAPH_\nAng Taoismo, mula sa Tsinong D\xc3\xa0oji\xc3\xa0o \xe9\x81\x93\xe6\x95\x99 (binibigkas \xc2\xa0d\xc3\xa0o\xc2\xa0 \xc2\xa0ji\xc3\xa0o\xc2\xa0), ay tumutukoy sa iba\'t ibang magkakaugnay na pangpilosopiya at pangrelihiyon na mga dalawang libong taon at lumaganap sa Kanluran.  Nangangahulugan ang salitang \xe9\x81\x93, T\xc3\xa0o (o D\xc3\xa0o, depende sa iskima ng romanisasyon) bilang "landas" o "daan," bagaman may mga ibang basal na kahulugan ito sa ibang pambayang relihiyong Tsino at pilosopiya.  Binibigyan din ng kagandahang-asal at etika ng Taoismo ang Tatlong Hiyas ng D\xc3\xa0o:  pagkahabag, patitimpi, at kababaang-loob.  Pangkalahatang nakatuon ang kaisipang Taoista sa kalikasan, kaisahan ng mga tao-kosmos (\xe5\xa4\xa9\xe4\xba\xba\xe7\x9b\xb8\xe5\xba\x94), kalusugan, mahabang buhay, w\xc3\xba w\xc3\xa9i (aksiyon sa pamamagitan ng walang aksiyon), kalayaan, kawalang-kamatayan at pagkakusang-loob._NEWLINE_Ang Pangalang Taoismo ay nagmula sa d\xc3\xa0o, salitang Tsino na ang ibig sabihin \xe2\x80\x9cang daan." Naniniwala ang Taoista na pinakamahalagang mamuhay sa natural na pamamaraan. Ang d\xc3\xa0o ay dapat umayon sa kalikasan. Ang mga paghihirap, pagdurusa, sakit at problema ng tao ay resulta ng hindi pagsunod sa paraan ng kalikasan. Ang d\xc3\xa0o ay maihahalintulad sa \xe2\x80\x9cisang bagay na walang hugis at porma." Ang mga karagatan at ilog ay kinalalagyan. Kaya makapangyarihan ang d\xc3\xa0o dahil mapagkumbaba ito. Ang d\xc3\xa0o rin ang nagbibigay ng puwersa sa lahat ng nilalang._NEWLINE_Simplisidad ang tema ng Taoismo.  Ang Taoista ay dapat maging parang simpleng pirasong kahoy.  Malimit itong kahoy ay metapora sa Taoismo.  Dapat yumuko nang parang hinahanginang talahib.  Huwag dapat pilitin ang di paraan ng kalikasan._NEWLINE_Ang mga limang elemento ay tubig, apoy, kahoy, bakal, at lupa.  Ang mga nagkokorespond na kulay ay itim-asul, pula, berde-asul, puti, at dilaw.  Importante ito sa alkimya ng Intsik._NEWLINE_Ang "pagbalikbalik" ay importante sa Taoismo.  Ang meditasyon ay may pinagbabalikan.  Ang kalikasan ay "konstante."  Kung di alam ang konstante ay katastrope ang magkakaroon._NEWLINE_Ang paniwala ng mga Taoista ay maraming kaluluwa ang nasa loob ng katawan.  May konseptong Yin at Yang.  Ang Yin ay maitim at makababae.  Ang Yang ay maputi at makalalaki.  Sa konsepsiyon ng tao, nagkakaroon ng pitong Yin na kaluluwa na sasamahan ng tatlong Yang na kaluluwa sa pag-anakan.  May eskuwela ng Taoismo na naniniwalang may mga 36\xc2\xa0000 kaluluwang diyos sa bawat katawan ng tao at ang mga ito ay mikrokosmo na nagrereplek sa makrokosmo.  May mga anitong mabait at may anitong demonyo.  Ang Q\xc3\xac (o Tsi na tinatagalog) ay buhay-enerhiya o "hinga."_NEWLINE_Ang Taoismo ay isang klaseng Animismo, katulad ng Shinto ng Hapon.'